- Hindi News
- National
- 27 दिन में मतदाता पंजीयन का लक्ष्य पूरा नहीं , नोटिस मिले तो 6 एसडीएम ने 4 दिन में किया डेढ़ गुणा काम
27 दिन में मतदाता पंजीयन का लक्ष्य पूरा नहीं , नोटिस मिले तो 6 एसडीएम ने 4 दिन में किया डेढ़ गुणा काम
युवामतदाता पंजीकरण महोत्सव के तहत उपखंड अधिकारियों को निर्देश थे कि तय समय पर लक्ष्य पूरा करें। मगर आदेशों को नजरअंदाज किया गया। नतीजा कलेक्टर ने जिले के 6 एसडीएम को 28 फरवरी को कारण बताओ नोटिस दिए। नोटिस मिलते ही एसडीएम ने जो काम 27 दिन में नहीं किया था उससे डेढ़ गुणा ज्यादा काम 4 दिन में करके भेज दिया।
1 से 28 फरवरी तक युवा पंजीकरण महोत्सव के तहत निर्वाचन विभाग ने जिले की 10 विधानसभा निर्वाचन क्षेत्रवार सूचियां जारी कर 10 एसडीएम को अलग-अलग पंजीयन के लक्ष्य दिए थे। टारगेट पूरा करने में जिले के 6 एसडीएम फेल हो गए। ये एसडीएम 28 दिनों में कुल टारगेट में से केवल 10 प्रतिशत भी पूरा नहीं कर पाए। लापरवाही सामने आई तो कलेक्टर राजन विशाल ने 6 एसडीएम को 28 फरवरी को कारण बताओ नोटिस जारी किए। नोटिसों में बताया कि युवा पंजीकरण महोत्सव के तहत लक्ष्य अनुसार युवा मतदाताओं का पंजीकरण करने के कारण आपके विरुद्ध क्यों नहीं अनुशासनिक कार्यवाही कर दी जाए ? साथ ही सभी 6 एसडीएम से अपना स्पष्टीकरण भिजवाने के साथ ही दिए लक्ष्य शत-प्रतिशत हासिल कर लेने की पालना भी भिजवाने को भी कहा गया है।
हां, काम में गति आई है
^हांसही है लक्ष्य पूरा नहीं करने पर कुछ एसडीएम को जिला कलेक्टर ने नोटिस दिए। मगर अब काम में गति आई है। जिलेभर में 16 जनवरी 2017 तक कुल मतदाताओं की संख्या जिलेभर में 21 लाख 84 हजार 337 थी। 15 मार्च तक यह आंकड़ा 23.74 लाख तक पहुंचने की संभावना है। -चंदगी राम झाझडिय़ा, एडीएम, नागौर
बढ़ानी पड़ी समय सीमा
1से 28 फरवरी तक प्रदेश में चले युवा पंजीकरण महोत्सव के दौरान एसडीएम अपने विधानसभा निर्वाचन क्षेत्र में बीएलओ द्वारा मतदाता पंजीकरण के टारगेट पूरा करने में कमजोर रहे तो सरकार ने अभियान के अवधि 15 मार्च तक बढ़ानी पड़ी। अब सभी एसडीएम को जनसंख्या के अनुपात में युवा मतदाताओं का पंजीयन के दिए टारगेट का पूरा करना होगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva